Το «Φύλλο αποτίµησης» και η Δημοκρατική του 


αξιολόγηση. 


Γιάννης Π. Πλατάρος -Μαδηματικός 


Έχει ήδη αναλυθεί στον παρόντα χώρο η παράτυπη διάσταση της «Ειδικής 


Συνεδρίασης» του Συλλόγου Διδασκόντων ως προς 


το «Φύλλο αποτίµησης.» Οι 


πτυχές που αναφύονται καθημερινώς µετην λεπτομερή µελέτη της διαδικασίας είναι 
εξόχως απρόσµενες. Τις κωδικοποιούµε για ευχερή χρήση παντός ενδιαφερομένου. 





Ειδική Συνεδρίαση Σ.Δ. ενάντια σε Δημοκρατική Δεοντολογία και Πρακτική. 






































Η Διαδικασία προβλέπει: Το Δημοκρατικώς ορθό: 

1. Στην διαδικασία δεν παρευρίσκεται ο | Να εφαρμοστεί το άρθρο 6 του Ν.2690/1999 - ΦΕΚ 
κρινόµενος, οὖτε του παρέχεται |Α' Ἅ45/9.3.1999 [Δικαίωμα «προηγούμενης 
«δικαίωµα έκφρασης αντιρρήσεων» | ακρόασης ενδιαφερομένου» ὁόπως κυρίως 
πριν την αποκρυστάλλωση εισηγητικής | απορρέει απὀ το ἀρῦρο 20, παρ. 2 του 
κρίσης. Συντάγματος.) 

2. Ονομάζεται «διαδικασία αποτίµησης» | Να ονομαστεί µε τον δόκιµο υπάρχοντα ὀόρο, 

«διαδικασία αξιολόγησης» 

3. Η κρίση γίνεται επί µη ορισμένων από | Έπρεπε να υπάρχουν κλείδες παρατήρησης που θα 
τον νόµο συμπεριφορών. αξιολογούντο. 

4. Η κρίση που τελικά µετρά στο Φύλλο, | Έπρεπε να γίνεται µε πλήρη αιτιολόγηση βάσει 
γίνεται χωρίς καμία απολύτως | σαφών και ορισμένων κριτηρίων του νόµου. Το 
αιτιολόγηση άρθρο 17 8δδ1 και 2 του Κ.Δ. Διαδικασίας 

(Ν.2690/1999), επιβάλλει η αιτιολογία της 
διοικητικής πράξης, να είναι σαφής, ειδική, 
επαρκής Και να προκύπτει απὀ τα στοιχεία του 
φακέλου. 

5. Η κρίση γίνεται ανωνύµως Η κρίση πρέπει να γίνεται επωνύµως. 

6. Η κρίση εξαφανίζει την αξίωση | Να υπάρχει τέτοια δυνατότητα, λογοδοσία του 
λογοδοσίας εκ µέρους του κρινοµένου | Κρίνοντος εισηγητικά οργάνου πράγμα που 
προς τους κρίνοντες ενώπιον | εξασφαλίζεται µε πρακτικά, αιτιολόγηση όπως και 
δικαστηρίου. επωνυμία ανά κριτή και κρίση. (0Ο πυρήνας του 

νομικού σκεπτικού της 711/2017 απόφασης του 
Σ,τ.Ε.) 

7. Δεν υπάρχει λογική  διαβάθµιση | Επί πλέον και πέραν του Δημοκρατικώς ορθού, το 
Κλίµακας ΙΙΚειῖ , ούτετο «Δεν ξέρω/Δεν | Λογικώς ορθό, το Επιστηµονικώς ορθό, είναι η 
απαντώ» διαβάθµιση και το «Λευκό» (ΞΔεν ξέρω) «άκυρο» 

(ΞΔεν απαντώ). 

8. Ο αρχαιότερος ορίζειτους δύο βοηθούς | Οι δύο βοηθοί, ορίζονται από τον Σ.Δ. 
του. 

9. Αφού πρὀκειται περί «Φύλλου | Αφού λέγεται «μυστική» να είναι...μυστική! 
αξιολόγησης, δεν υπάρχουν σηµεία ή | Με πανεύκολη δυνητικἠ προσυνεννόηση η 
σύμβολα που θα ακυρώνουν το Φ.Α. | ψηφοφορία δολιεύεται, καθίσταται Φανερή για 
Και µε επισηµειώσεις το Φύλλο είναι | τους γνωρίζοντες τον κώδικα και Φυσικά άκρως 
ωἔγκυροἱ Ανώνυμο, αλλά «επώνυμο» | μυστική ενώπιον δικαστηρίου για λογοδοσία. 

10. Δεν υπάρχουν Φάκελοι, δεν υπάρχει | Αφού πρόκειται ουσιαστικά για µυστική 


κάλπη, υπάρχουν Φύλλα που 
διπλώνουν στα 4 ανομοιόµορφα ενώ 
δεν εξαιρούνται τα ....ἐγχρωμα(!) 





Ψηφοφορία να είναι και τέτοια, εν ...τη γενικοτέρα 
αντιφάσει της! 








Γράφοντας τα παραπάνω , δεν έχουµε καμία αμφιβολία ότι η πλειονότητα των 
συναδέλφων θα συμμετάσχει µαζικά. Οι διαδικασίες του Φύλλου αποτίµησης Φυσικά 
και είναι πρωτοφανείς εν Ελλάδι, πλην πρέπει να αποτελούν και παγκόσμια 
πρωτοτυπία, µηδέ εξαιρουμένων των χωρών της υποσαχάριας Αφρικής. Η συμμετοχή 
των Συλλόγων είναι πράξη αν-εύθυνη µε την διττή σηµασία την τρέχουσα και την 
νομική. Παράλληλα, νομιμοποιούνται ηθικά διαδικασίες αξιολόγησης δικές µας, 
«αναλόγου ποιότητας» από Μαθητές και Γονείς που θα θεωρηθούν κι αυτές 
μείζονες «δημοκρατικές κατακτήσεις». 


Η σχεδόν καθολική συµµετοχή ήταν αναμενόμενη και δεδομένη. 


Σε µια µικρή εργασία που είχαμε κάνει από τον Δεκέμβριο του 2016 σε σχέση µε τον 
«Νόμο -Κουράκη» ήταν δεδομένο ότι η διαδικασία ΑΡΕΣΕ σε ένα 4026 χωρίς το 
υπόλοιπο 60256 να είναι απόλυτα εχθρικό. 


Ο νόμος Κουράκη, ΑΡΕΣΕ στις Ομοσπονδίες των Εκπαιδευτικών που καμώνονταν ότι 
δεν βλέπουν την φάκα, αλλά έβλεπαν τοτυρί. 


Οι περισσότερες ΕΛΜΕ και η Ομοσπονδία τήρησαν αιδήµονα σιωπή στον νέο νόµο 


Πάμπολλοι, λοιδόρησαν την γνωστή απόφαση του Σ.τ.Ε. ως στρεφόµενη ενάντια σε 
Δημοκρατικές κατα«χοτήσεις. 


Κανείς δεν εξεπλάγη µε την ΣΧΕΔΟΝ ΚΑΘΟΛΙΚΗ ΣΥΜΜΕΤΟΧΗ. (Άλλο το πόσοι τελικώς 
συμμετείχαν, είναι ένα ζητούμενο.) 


Η θεσμοθέτηση του διχασμού, της διχόνοιας των Συλλόγων (και µάλιστα ΤΖΑΜΠΑ) 
επετεύχθη. 


Τα επαγγελματικά δικαιώµατα και οι προοπτικές του κλάδου πάνε ολοταχώς πίσω. 


Θεωρώ το όλον θέσπιµα ΤΟΥ ΤΡΟΠΟΥ ΑΠΟΤΙΜΗΣΗΣ, ως µίασµα κατά του κλάδου. 
Κοινώς, µας µαγάρισαν. Νομίζω, ότι η λέξη κλειδί που περιγράφει όλο αυτό που 
έγινε σήµερα είναι η λέξη «μαγάρα» Δεν ξέρω πόσο βαριά είναι η φράση, πόσο 
υποκειµενικώς εκλαμβάνεται, αλλά αυτό εἶναι. Μολύνεται το Σώμα των 
Εκπαιδευτικών Λειτουργών µε την ΔΙΧΟΝΟΙΑ. Από σήµερα αρχίζουν αλυσιδωτές 
αντιδράσεις. Ένα µέρος του Σώματος των Εκπαιδευτικών θεωρεί την σπίλωση του 
διπλανού του στον Σύλλογο, ως «δημοκρατική λειτουργία » και μάλιστα ανώτερης 
µορφής. Ουδείς άσπιλος πλην της Παναγίας. 


Σήµερα πολλοί υποψήφιοι, πηγαίνοντας στο Σχολείο, εισέπραξαν µπολλές 
καληµέρες αλλά και Και ροχάλες που δεν ξέρουν από που τους ἠλθαν. Ισχυρίζεται 
Κάποιος ότι θα κάνουν ενδοσκόπηση που έλαθαν ή το πρώτο που θα σκεφθούν θα 
είναι ποιος τους «την έκανε; Θατοξεχάσουν; Έχουν ένα αντίγραφο στην τσέπη 
που θατους ακολουθεἰ, ότι πήραν από 40 σ-1δ |, 20σ.-20δ, ἡ και χειρότερα. Λέτενα 
εισπράξουν την δράση της ροχάλας έστω και µίας στις πολλές καληµέρες θετικά και 
να προσπαθήσουν να γίνουν καλύτεροι; Λέτε να αρχίσουν να σιγοψιθυρίζουν την 


προσευχή Νικολάου Βελιµίροβιτς ἡ να καταρώνται; Τι σηµαίνει Κλίμα οµονοίας 
στον Σύλλογο; Πού θα πάει περίπατο; 


ΦΟΒΕΡΗ ΗΤΤΑ ΣΥΝΑΔΕΛΦΟΙ ΕΠΑΘΕ Ο ΚΛΑΔΟΣ! 


Βγήκε στο σώμα των εκπαιδευτικών ένα κακό απόστηµα και σήµερα έσπασε, όζει 
και αφορμίζει... 


Αυτή η χαίνουσα πληγή δεν θα κλείσει έτσι. Θα κακοφορµίσει κι άλλο και θα πάει 
και για γάγγραινα... 


Κρατείστε τι σας λέω και τι ισχυρίζοµαι. Δεν είναι υγιείς αυτές οι διαδικασίες. Δεν 
είναι η απάντηση στον κομματισµό και στις πελατειακές σχέσεις. Είναι δραματική 
επιδείνωση θεσμική στην επαγγελματική εξέλιξη των εκπαιδευτικών. 


Υπομονή, θατα δούµε όλα. 
Όπως βλέπουμετο Σορβάϊβορ.... 
Ο «λογαριασμός» δεν έχει έλθει ακόµη και να τον αναμένουν όλοι, τάχιστα... 


Τώρα κυοφορείται ως έμβρυο και µας έρχεται από Σεπτέμβριο... 


